CELEX: 32008D0167
Language: hu
Date: 2008-02-18 00:00:00
Title: 2008/167/EK: A Bizottság határozata ( 2008. február 18. ) a hasított sertések osztályozásának Szlovéniában engedélyezett módszereiről szóló 2005/879/EK határozat módosításáról (az értesítés a C(2008) 554. számú dokumentummal történt)

29.2.2008   
            
            
               HU
            
            
               Az Európai Unió Hivatalos Lapja
            
            
               L 56/28
            
         
      A BIZOTTSÁG HATÁROZATA
   
   (2008. február 18.)
   a hasított sertések osztályozásának Szlovéniában engedélyezett módszereiről szóló 2005/879/EK határozat módosításáról
   (az értesítés a C(2008) 554. számú dokumentummal történt)
   (Csak a szlovén nyelvű szöveg hiteles)
   (2008/167/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 2005/879/EK bizottsági határozat (2) két hasítottsertés-osztályozási módszer (a Zwei-Punkt – DM5 és a Hennessy Grading Probe) alkalmazását engedélyezte Szlovénia számára.
            
         
               (2)
            
            
               Szlovénia – a műszaki fejlődésre hivatkozva – arra kérte a Bizottságot, hogy engedélyezze a hasított sertések osztályozására vonatkozó képletek módosítását, és ennek érdekében a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (3) 3. cikkének (3) bekezdésében előírt jegyzék második részének benyújtásával ismertette a boncolásos vizsgálat eredményeit.
            
         
               (3)
            
            
               A kérelem értékelése során megállapították, hogy a kérdéses osztályozási módszerek engedélyezéséhez szükséges feltételek teljesültek.
            
         
               (4)
            
            
               A ZP-DM5 osztályozási módszert a 2005/879/EK határozat 2007. december 31-ig engedélyezte. A kérelemben szereplő módosított osztályozási módszerek értékelésének elhúzódása következtében az említett engedélyezést e határozat hatálybalépéséig meg kell hosszabbítani.
            
         
               (5)
            
            
               A 2005/879/EK határozatot ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2005/879/EK határozat mellékletének helyébe az e határozat mellékletében található szöveg lép.
   2. cikk
   A 2005/879/EK határozat 1. cikkének (2) bekezdésétől eltérve a határozat mellékletében szereplő ZP-DM5 osztályozási módszer az e határozatról szóló értesítés időpontjáig alkalmazható.
   3. cikk
   Ennek a határozatnak a Szlovén Köztársaság a címzettje.
   
      Kelt Brüsszelben, 2008. február 18-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 324., 2005.12.10., 87. o.
   
      (3)  HL L 285., 1985.10.25., 39. o. A legutóbb az 1197/2006/EK rendelettel (HL L 217., 2006.8.8., 6. o.) módosított rendelet.
   
      MELLÉKLET
      
         
            „MELLÉKLET
            A HASÍTOTT SERTÉSEK OSZTÁLYOZÁSI MÓDSZEREI SZLOVÉNIÁBAN
            1.   rész
            ZWEI-PUNKT – DM5 (ZP)
            
                        1.
                     
                     
                        A hasított sertések osztályozása a »Zwei-Punkt — DM5 (ZP)« elnevezésű módszerrel történik.
                     
                  
                        2.
                     
                     
                        A hasított test színhústartalmát a következő képlet segítségével kell meghatározni:
                        Ŷ = 60,81879 – 0,72992 × FDM + 0,12157 × MDM
                        
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült színhústartalma százalékban,
                                 
                              
                                    FDM
                                    
                                 
                                 
                                    =
                                 
                                 
                                    a középső farizmot (musculus gluteus medius) fedő, látható (hát)szalonna minimális vastagsága (bőrrel együtt) milliméterben, a hasított test középsíkján mérve,
                                 
                              
                                    MDM
                                    
                                 
                                 
                                    =
                                 
                                 
                                    az ágyékizom látható vastagsága milliméterben, az ágyékizom elülső (kraniális/feji) vége és a gerinccsatorna felső (dorzális/háti) széle közötti legkisebb távolságon mérve.
                                 
                              A képlet az 50–120 kg súlyú hasított testek esetében érvényes.
                     
                  2.   rész
            HENNESSY GRADING PROBE (HGP 4)
            
                        1.
                     
                     
                        A hasított sertések osztályozása a »Hennessy Grading Probe (HGP 4)« (Hennessy osztályozó szonda) elnevezésű műszer segítségével történik.
                     
                  
                        2.
                     
                     
                        A műszer fel van szerelve egy fotódiódával (LYU 260-EO típusú Siemens LED) és egy 58 MR típusú fotódetektorral ellátott, 5,95 milliméter átmérőjű szondával (a szonda végén lévő pengénél az átmérő 6,3 mm), és működési tartománya 0–120 mm közötti. A mért értékeket magával a HGP4-műszerrel vagy egy ahhoz kapcsolt számítógéppel kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet segítségével kell meghatározni:
                        Ŷ = 68,52500 – 0,91029 × FHGP4 + 0,08512 × MHGP4
                        
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült színhústartalma százalékban,
                                 
                              
                                    FHGP4
                                    
                                 
                                 
                                    =
                                 
                                 
                                    a hátszalonna (bőrrel együtt) vastagsága milliméterben, hátulról a 3. és 4. borda között haladó középvonaltól 7 cm-re mérve,
                                 
                              
                                    MHGP4
                                    
                                 
                                 
                                    =
                                 
                                 
                                    az izom vastagsága milliméterben az FHGP4-gyel egy időben és azonos helyen mérve.
                                 
                              A képlet az 50–120 kg súlyú hasított testek esetében érvényes.”